Document ID: 31996R2080

ΚΑΝΟΝΙΣΜΟΣ (ΕΚ) αριθ. 2080/96 ΤΗΣ ΕΠΙΤΡΟΠΗΣ της 30ής Οκτωβρίου 1996 για τροποποίηση των κανονισμών (ΕΟΚ) αριθ. 2213/76 και (ΕΟΚ) αριθ. 3398/91 για την πώληση αποκορυφωμένου γάλακτος σε σκόνη δημοσίων αποθεμάτων και του κανονισμού (ΕΟΚ) αριθ. 2315/76 για την πώληση βουτύρου δημοσίων αποθεμάτων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 6 παράγραφος 6 και το άρθρο 7 παράγραφος 5,
Εκτιμώντας:
ότι ο κανονισμός (ΕΟΚ) αριθ. 2213/76 της Επιτροπής, της 10ης Σεπτεμβρίου 1976, για την πώληση αποκορυφωμένου γάλακτος σε σκόνη δημοσίων αποθεμάτων (3), όπως τροποποιήθηκε τελευταία από τον κανονισμό (ΕΚ) αριθ. 1802/95 (4), ο κανονισμός (ΕΟΚ) αριθ. 2315/76 της Επιτροπής, της 24ης Σεπτεμβρίου 1976, για την πώληση βουτύρου δημοσίων αποθεμάτων (5), όπως τροποποιήθηκε τελευταία από τον κανονισμό (ΕΚ) αριθ. 1802/95, και ο κανονισμός (ΕΟΚ) αριθ. 3398/91 της Επιτροπής, της 20ής Νοεμβρίου 1991, σχετικά με την πώληση μέσω διαγωνισμού αποκορυφωμένου γάλακτος σε σκόνη που προορίζεται για την παρασκευή συνθέτων ζωοτροφών (6), όπως τροποποιήθηκε τελευταία από τον κανονισμό (ΕΚ) αριθ. 1802/95, προβλέπουν διατάξεις όσον αφορά την έξοδο από το απόθεμα του αποκορυφωμένου γάλακτος σε σκόνη και του βουτύρου δημοσίων αποθεμάτων 7 ότι πρέπει να συμπληρωθούν οι διατάξεις αυτές για να διευκρινισθεί ότι τα προϊόντα πρέπει να χορηγούνται σύμφωνα με τον κανόνα «πρώτο μπαίνει, πρώτο βγαίνει» 7
ότι η εγγύηση του διαγωνισμού που αναφέρεται στο άρθρο 7 παράγραφος 1 του κανονισμού (ΕΟΚ) αριθ. 3398/91 και η εγγύηση μεταποίησης που αναφέρεται στο άρθρο 8 παράγραφος 2 του ιδίου κανονισμού προορίζονται στον να διασφαλίσουν τις πρωτογενείς απαιτήσεις που περιλαμβάνουν, ιδίως, την τήρηση ορισμένων προθεσμιών 7 ότι πρέπει να καταστούν ελεστικότεροι οι κανόνες αυτοί προβλέποντας ότι η τήρηση των εν λόγω προθεσμιών συνιστά δευτερογενή απαίτηση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 2213/76 προστίθεται η ακόλουθη νέα παράγραφος 4:
«4. Ο οργανισμός παρέμβασης προβαίνει στην πώληση του αποκορυφωμένου γάλακτος σε σκόνη συναρτήσει της ημερομηνίας εισόδου τους στο απόθεμα, ξεκινώντας από το παλαιότερα αποθεματοποιηθέν προϊόν εκ της συνολικής διαθέσιμης ποσότητας ή, ενδεχομένως, από τη διαθέσιμη ποσότητα στην εγκατάσταση ή στις εγκαταστάσεις που θα ορισθούν από τον επιχειρηματία.»
Άρθρο 2
Στο άρθρο 2 του κανονισμού (ΕΟΚ) αριθ. 2315/76, προστίθεται η ακόλουθη νέα παράγραφος 3:
«3. Ο οργανισμός παρέμβασης προβαίνει στην πώληση βουτύρου συναρτήσει της ημερομηνίας εισόδου τους στο απόθεμα, ξεκινώντας από το παλαιότερα αποθεματοποιηθέν προϊόν εκ της συνολικής διαθέσιμης ποσότητας ή, ενδεχομένως, από τη διαθέσιμη ποσότητα στην εγκατάσταση ή στις εγκαταστάσεις που θα ορισθούν από τον επιχειρηματία.»
Άρθρο 3
Ο κανονισμός (ΕΟΚ) αριθ. 3398/91 τροποποιείται ως εξής:
1. Στο άρθρο 7 παράγραφος 1, οι όροι «εντός της προθεσμίας που προβλέπεται στο άρθρο 11 παράγραφος 2» διαγράφονται 7
2. Στο άρθρο 8 παράγραφος 2, οι όροι «εντός της προβλεπομένης προθεσμίας» διαγράφονται 7
3. Το άρθρο 9 παράγραφος 2 αντικαθίσταται από το ακόλουθο κείμενο:
«2. Ο οργανισμός παρέμβασης κατακυρώνει το διαγωνισμό λαμβάνοντας υπόψη τους ακόλουθους κανόνες:
α) το αποκορυφωμένο γάλα σε σκόνη κατακυρώνεται συναρτήσει της ημερομηνίας εισόδου του στο απόθεμα, ξεκινώντας από το παλαιότερα αποθεματοποιηθέν προϊόν της συνολικής διαθέσιμης ποσότητας ή, ενδεχομένως, από τη διαθέσιμη ποσότητα στην εγκατάσταση ή στις εγκαταστάσεις που θα ορισθούν από τον επιχειρηματία 7
β) με την επιφύλαξη των διατάξεων της παραγράφου 1, ο υπερθεματιστής είναι εκείνος που προσφέρει την υψηλότερη τιμή. Εάν δεν εξαντληθεί η διαθέσιμη ποσότητα ο διαγωνισμός κατακυρώνεται, για την υπόλοιπη ποσότητα, στους άλλους προσφέροντες συναρτήσει των τιμών που έχουν προσφερθεί ξεκινώντας από την υψηλότερη τιμή 7
γ) στην περίπτωση κατά την οποία η αποδοχή της προσφοράς θα οδηγούσε, για τη συγκεκριμένη εγκατάσταση, στο να ξεπεραστεί η ποσότητα του αποκορυφωμένου γάλακτος σε σκόνη που είναι ακόμη διαθέσιμη, ο διαγωνισμός κατακυρώνεται στον εν λόγω προσφέροντα μόνο για την ποσότητα αυτή. Εντούτοις, ο οργανισμός παρεμβάσεως μπορεί να ορίσει, με τη σύμφωνη γνώμη του προσφέροντος, άλλες εγκαταστάσεις για να φθάσει την ποσότητα που αναγράφεται στην προσφορά 7
δ) στην περίπτωση κατά την οποία, με την αποδοχή περισσοτέρων προσφορών που αναφέρουν την ίδια τιμή για την ίδια εγκατάσταση, θα ξεπεραστεί η διαθέσιμη ποσότητα, προβαίνουμε στην κατακύρωση του διαγωνισμού με την κατανομή στις συγκεκριμένες προσφορές. Ωστόσο, στην περίπτωση κατά την οποία μία τέτοια κατανομή θα οδηγούσε στο να κατανεμηθούν ποσότητες μικρότερες από 5 τόνους, η κατακύρωση γίνεται με κλήρωση.»
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Οκτωβρίου 1996.

Labels: 3
17